SIRI ยิ้มโรดโชว์ตปท.ได้ผล ดันยอดขายพ.ค.พุ่งแล้ว 2.5 พันลบ.
SIRI ยิ้มโรดโชว์ตปท.ได้ผล ดันยอดขายพ.ค.พุ่งแล้ว 2.5 พันลบ.
6 มิ.ย. 2559

นายเศรษฐา ทวีสิน กรรมการผู้จัดการใหญ่ บริษัท แสนสิริ จำกัด (มหาชน) หรือ SIRI เปิดเผยว่า บริษัทสร้างยอดขายจากการเปิดตัวโครงการที่อยู่อาศัยต่าง ๆ ในเดือน พ.ค.59 ได้ 2,500 ล้านบาท นับเป็นยอดขายที่สูงกว่าปกติของระยะเวลาหนึ่งเดือน เนื่องจากลูกค้าให้การตอบรับที่อยู่อาศัยทั้งในแนวราบและแนวสูงเป็นอย่างดี ทั้งทาวน์เฮาส์และบ้านเดี่ยวโครงการต่าง ๆ โดยเฉพาะบ้านเดี่ยวภายใต้แบรนด์เศรษฐสิริ
นอกจากนี้ยังสามารถสร้างยอดขายจากคอนโดมิเนียมพร้อมเข้าอยู่ 2 โครงการใหม่ ร่วมกับการสร้างยอดขายจากตลาดต่างชาติ จากการโรดโชว์คอนโดมิเนียมโครงการใหม่ “โมริ เฮาส์” ซึ่งสามารถสร้างยอดขายในวันพรีเซลส์กว่า 700 ล้านบาทหรือคิดเป็น 95% ของโควต้าที่ต่างชาติสามารถซื้อได้
รวมทั้งยังสามารถสร้างยอดขายจากคอนโดมิเนียมพร้อมเข้าอยู่ 2 โครงการใหม่ ได้แก่ โครงการ ดีคอนโด แคมปัส รังสิต มูลค่าโครงการ 800 ล้านบาท และโครงการ ดีคอนโด นิม เชียงใหม่ มูลค่าโครงการ 1,100 ล้านบาท 
 